armvectores/hy_wikipedia_2023 huggingface dataset:
Ֆեդկա (ֆիլմ)

«Ֆեդկա» (ռուս.՝ «Федька»), 1936 թվականի խորհրդային գեղարվեստական ֆիլմ, որը նկարահանել է ռեժիսոր Նիկոլայ Լեբեդևը Դոյվբեր Լևինի վեպի հիման վրա, որը հրապարակվել է ֆիլմի թողարկումից հետո՝ 1938 թվականին «Զվեզդա» ամսագրում (№ 8)։
1930-ական թվականներին ֆիլմը ոչ պաշտոնապես անվանում էին «մանկական «Չապաև»։Գնդապետ Ստեպանովի դերում կինոյում իր նորամուտը նշել է Կոնստանտին Սկորոբոգատովը։


== Սյուժե ==
Ֆիլմը պատմում է Քաղաքացիական պատերազմին երեխաների մասնակցության մասին։
Ուկրաինական գյուղի բնակիչ տղային՝ Ֆեդկային, որն ականատես է եղել հոր՝ գյուղխորհրդի նախագահի նկատմամբ սպիտակգվարդիականների հաշվեհարդարին, հաջողվում է փրկվել։ Միանալով բուդյոնովականների ջոկատին՝ նա սովորում է գրագիտություն և ռազմական կարգապահության։ Կատարելով հետախուզական աշխատանք՝ նա գերի է ընկնում, բայց գնդացրորդ Վասիլիի օգնությամբ փախչում է և յուրայիններին տեղեկացնում սպիտակների գտնվելու վայրը։ Կարմիրբանակայինների հետ մասնակցելով հարձակման՝ գնդացրից արձակված կրակով ոչնչացնում է սպիտակներին։ Հետապնդելով թշնամուն՝ Ֆեդկան գերեվարում է նրանցից մեկին և ճանաչում է իր հոր մարդասպանին։ Ռազմական կարգապահությունը վեր է դասվում վրեժխնդրության զգացողությունից, և նա մարդասպանին հանձնում է ջոկատի շտաբ՝ տրիբունալի։


== Դերերում ==
Նիկոլայ Կատ Օղլու – Ֆեդկա
Անատոլի Կուզնեցով – Տրոֆիմ Իվանովիչ, Ֆեդկայի հայր
Իվան Սավելև – կոմիսար
Ալեքսանդր Զասորին – Վասիլի Սորոկին, գնդացրորդ
Տիմոֆեյ Ռեմիզով – Միշկա, գնդացրորդ
Ն. Սկալսկի – Գրիշկո Սկոբլո
Մատվեյ Պավլիկով – սպիտակ սպա
Վլադիմիր Զախարով – դասակի մարտիկ
Նիկոլայ Ռոժդեստվենսկի – դասակի հրամանատարԼուսագրերում նշված չեն․Պյոտր Ալեյնիկով – գյուղացի
Պավել Վոլկով – ջոկատի հրամանատար
Իվան Կուզնեցով – մարտիկ
Վասիլի Մերկուրիև – Լուկա
Կոնստանտին Սկորոբոգատով – գնդապետ Ստեպանով


== Ծանոթագրություններ ==


== Գրականություն ==
 // Искусство кино : журнал. — 1938. — № 10.
Советские художественные фильмы. Аннотированный каталог / Сост. Н. А. Глаголева, М. Х. Зак, А. В. Мачерет, Л. А. Парфёнов, В. М. Розина, Э. Л. Сосновский, П. В. Фионов, О. В. Якубович под ред. А. В. Мачерета и др. — М.: Искусство, 1961. — Т. 2: Звуковые фильмы (1930—1957 гг.). — С. 110—111. — 784 с. — 3000 экз.
Парамонова К. Николай Лебедев // 20 режиссёрских биографий // Сборник / Сост. Р. Д. Черненко. — М.: Искусство, 1978. — С. 82—98. — 408 с. — (Мастера советского кино).
Պրիդնեպրովսկայա (կայարան, Կարդիմովսկի շրջան)

Պրիդնեպրովսկայա (ռուս.՝ Приднепровская), կայարան Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զյոյդեր Զե

Զյոյդեր Զե (հոլ․՝ Zuiderzee, բառացի՝ Հարավային ծով, Հյուսիսային ծովին հակադիր), Հյուսիսային ծովի ծոցը Նիդեռլանդների ափերին։
Առաջացել է 1282 թվականին՝ ցամաքի իջնելու և ջրասույզ լինելու հետևանքով։ Ծովից առանձնանում է Արևմտա-Ֆրիզյան կղզիներով։ Շլյուզային պատնեշներով բաժանվում է Վադենզե և Էյսելմեր ծոցերի։ Խորությանը 3-4 մ է, մակընթացության ալիքի բարձրությունը՝ 1,4-1,9 մ։ Զյոյդեր Զեի ափին է Ամստերդամը։
Արուճ

Անվան այլ կիրառումների համար տե՛ս՝ Արուճ (այլ կիրառումներ)Արուճ, գյուղ Հայաստանի Արագածոտնի մարզի Աշտարակ տարածաշրջանի Արուճ համայնքում։ Գյուղը գտնվում է մարզկենտրոնից 29 կմ հարավ-արևմուտք, բարձրությունը ծովի մակերևույթից 1220 մ։
Արուճ է վերանվանվել 1970 թվականի նոյեմբերի 11-ին։


== Բնակչություն ==
Արուճի բնակչության մի մասը գաղթել է Բայազետի գյուղերից։
Ըստ Հայաստանի Հանրապետության 2011 թվականի մարդահամարի, Արուճի մշտական բնակչությունը կազմում է 1014, իսկ առկա բնակչությունը` 963 մարդ։
Արուճի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, թռչնաբուծությամբ, մեղվաբուծությամբ և դաշտավարությամբ։


== Պատմամշակութային կառույցներ ==

Արուճում է գտնվում Սուրբ Գրիգոր (Արուճի կաթողիկե) եկեղեցական համալիրը (V-VII դդ.) և XIX դարի Սուրբ Աստվածածին եկեղեցին։ Գյուղից 1 կմ արևելք գտնվում է «Ձորի բերդ» ամրոցը (մ.թ.ա. 3-րդ հզմ.), 1 կմ հյուսիս՝ «Արուճի մեծ» դամբարանը (մ.թ.ա. 2-րդ հզմ.) և «Արուճ» քարավանատունը։


== Պատմություն ==
Գյուղը նշվել է որպես V դարում թագավորի ձմեռային ապաստան։ Նաև ժամանակին Գրիգոր Ա Մամիկոնյան իշխանի նստատեղին է եղել (661-682), ով արաբների ժամանակ նշանակալի ինքնավարություն է վայելել։


== Պատկերասրահ ==

		
		
		
		
		


== Տես նաև ==
Արուճի պատմության և մշակույթի անշարժ հուշարձանների ցանկ (Արագածոտնի մարզ)


== Գրականություն ==
Կ. Մաթևոսյան, Արուճ, Երևան, «Հայաստան» հրատ., 1987։


== Ծանոթագրություններ ==
Տաբածղուրի (լիճ)

Տաբածղուրի (վրաց.՝ ტაბაწყური), անհոսք լիճ Վրաստանում, Ջավախքի բարձրավանդակի հյուսիսում ՝ Թրիալեթի լեռնաշղթայի հարավարևմտյան ստորոտին՝ 1991 մ բարձրության վրա։ Ունի հրաբխային ծագում։ Երկարությունը 6,5 կմ է, առավելագույն լայնությունը՝ 4 կմ, մակերեսը՝ 14,2 կմ², խորությունը մինչև 40,2 մ։ Սնումը հիմնականում ստորերկրյա է, մակարդակի տատանումները՝ մինչև 1,1 մ։ Կա ձկնորսություն (կարմրախայտ, բեղլու, սիգ, սազան և այլն), ունի ռեկրեացիոն մեծ հնարավորություն։


== Տես նաև ==
Տաբածղուրի (գյուղ)
Արթուր Ասրյան

Արթուր Մելսիկի Ասրյան (,Հուլիսի 31, Ստեփանակերտ, ԼՂՀ—հունիսի 23, 1992, Մատաղիս, ԼՂՀ), ազատամարտիկ։


== Կենսագրություն ==
Արթուր Մելսիկի Ասրյանը ծնվել է 1971 թվականի հուլիսի 31-ին Ստեփանակերտ քաղաքում։
1979 թվականից հաճախել է Ստեփանակերտի թիվ 2 միջնակարգ դպրոցը, որն ավարտել է 1988 թվականին։
1988 թվականին ընդունվել է ԵՊՀ իրավագիտության ֆակուլտետ։ Որոշ ժամանակ անց փոխում է մասնագիտությունը, և տեղափոխվում Երևանի ժողովրդական տնտեսության ինստիտուտի տնտեսության պլանավորման ֆակուլտետը։
1989 թվականին, երբ նոր էր սկսում պատերազմը, մեկնում է Ստեփանակերտ և զինվորագրվում Ստեփանակերտի թիվ 1 վաշտին։
Մասնակցել է Մարտակերտի, Քելբաջարի և մի շարք այլ մարտերի։
1990 թվականին անդամագրվում է Աշոտ Ղուլյանի (Բեկոր) գումարտակին, և հետագայում շարունակում կռվել քաջաի ջոկատի կազմում։
1992 թվականին նույն ջոկատի կազմում մասնակցում է Շուշիի ազատագրմանը։
1992 թվականի աշնանը տեղափոխվում է Մարտակերտ, և ստանում կամավորական ջոկատներից մեկի հրամանատարությունը։
Զոհվել է 1992 թ. հունիսի 23-ին, Մատաղիսի համար մղված մարտերում։ Դիակը գտնվել է հուլիսի 31-ին։ Հետմահու պարգևատրվել է ՀՀ «Արիության համար» և «Շուշիի ազատագրման համար» մեդալներով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Գրականություն ==
«Մարտական հաշվարկ», էջ 35-42
Նադյա Բյորլին

Նադյա Բյորլին (անգլ.՝ Nadia Bjorlin, օգոստոսի 2, 1980(1980-08-02), Նյուպորտ, Ռոդ Այլենդ, ԱՄՆ), ամերիկացի դերասանուհի շվեդո-իրանական ծագմամբ։


== Կարիերա ==
Բյորլինն առավել հայտնի է դարձել շնորհիվ «Մեր կյանքի օրերը» հեռուստասերիալում իր մարմնավորած դերի։ Նա սկսել է խաղալ այդ դերում դեռևս 1999 թվականից։ Նա թողեց իր սերիալային կարիերան 2003 թվականին, որպեսզի սկսի երգչային կարիերա։ Սակայն անհաջողության մատնվելով, մի քանի ամիս անց նա նորից վերադարձավ հեռուստաեթեր։ Նա միևնույն հեռուստասերիալից երկրորդ անգամ հեռացավ 2005 թվականին՝ «Սեքս, սեր և գաղտնիքներ» հեռուստասերիալում դեր ստանալու պատճառով։ Սակայն վերջինս ավարտվեց առաջին եթերաշրջանից անմիջապես հետո։
2007 թվականին Բյորլինը խաղաց «Արագության մոլուցք» ֆիլմում գլխավոր դերը, իսկ նույն տարվա նոյեմբերի 29-ին վերադարձավ հեռուստասերիալային ոլորտ, որտեղ մնաց մինչև 2011 թվականի սեպտեմբեր։ Սերիալներից դուրս հերթական անհաջողությունը կրելով, 2012 թվականի վերջին նա հերթական պայմանագիրը կնքեց շոուում հանդես գալու համար և վերադարձավ հեռուստաեթեր արդեն 2013 թվականի հունվարի 4-ին։


== Անձնական կյանք ==
2015 թվականի մայիսի 15-ին Նադյան ամուսնացել է Գրանտ Թարնբալի հետ։


== Ծանոթագրություններ ==


== Հղումներ ==
Պաշտոնական կայք էջ
Նադյա Բյորլին Internet Movie Database կայքում
(1637) Սվինգս

(1637) Սվինգս (անգլ.՝ Swings), աստերոիդ աստերոիդների հիմնական գոտում։ Հայտնաբերվել է 1936 թվականի օգոստոսի 28-ին Ջոզեֆ Հունարցի կողմից Ուքլում։
Միջին հեռավորությունը Արեգակից կազմում է 3,075449 ա. մ., առավելագույնը մոտենում է 2,9423 ա. մ. հեռավորության վրա և հեռանում 3,2086 ա. մ.։ Արեգակի շուրջ մեկ ամբողջական պտույտ է կատարում 1969,98 երկրային օրվա ընթացքում, իր ուղեծրով շարժվելով միջինում 0,182743 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1637) Սվինգս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեցեսիվություն

Ռեցեսիվություն (լատ.՝ recessus - նահանջ, հեռացում), երկու ալելային գեների փոխհարաբերության ձևերից, որի դեպքում դրանցից մեկը (ռեցեսիվը) ավելի թույլ է ազդում օրգանիզմի համապատասխան հատկանիշի արտահայտման վրա, քան մյուսը՝ դոմինանտը։
Ռեցեսիվություն հասկացողությունը տվել է Գ․ Մենդելը։ Լրիվ դոմինանտության ժամանակ գենի դոմինանտ ձևը (
  
    
      
        A
      
    
    {\displaystyle A}
  ) արտահայտվում է և հոմոզիգոտ (
  
    
      
        A
        A
      
    
    {\displaystyle AA}
  ) և հետերոզիգոտ (
  
    
      
        A
        a
      
    
    {\displaystyle Aa}
  ) վիճակում, իսկ ռեցեսիվը (
  
    
      
        a
      
    
    {\displaystyle a}
  )՝ միայն հոմոզիգոտ (
  
    
      
        a
        a
      
    
    {\displaystyle aa}
  )։


== Ռեցեսիվ հատկանիշի դրսևորման բնույթը ==
Ռեցեսիվ հատկանիշի դրսևորման բնույթը կարող է փոփոխվել արտաքին պայմանների ազդեցությամբ։ Մարդու նյութափոխանակության բնածին խախտումների նշանակալի մասը ժառանգվում են ռեցեսիվ տիպով, և հիվանդության կլինիկական պատկերն արտահայտվում է միայն հոմոզիգոտների մոտ (հետերոզիգոտների հիվանդությունը չի արտահայտվում դոմինանտ գենի գործունեության հետևանքով)։
Վնասակար ռեցեսիվ գեները կարող են հոմոզիգոտ վիճակի անցնել մոտ ազգակիցների խաչասերման (ինբրիդինգ) ժամանակ։ Դրա հետ մեկտեղ ռեցեսիվ մուտացիաները արժեքավոր նյութ են սելեկցիոն պրակտիկայում։


== Տես նաև ==
Դոմինանտություն
Հոմոզիգոտություն
Հետերոզիգոտություն


== Արտաքին հղումներ ==
«OMIM Entry — *612349 — PHENYLALANINE HYDROXYLASE; PAH». OMIM.org.
«Cat Coat Color»։ Vgl.ucdavis.edu։ doi:10.1111/j.1365-2052.2009։ Արխիվացված է օրիգինալից 2012-05-19-ին։ Վերցված է 2011-11-02 
Carr, Steven M։ «Extensions to Mendelian Analysis»։ Mun.ca։ Memorial University of Newfoundland։ Արխիվացված է օրիգինալից 2012-05-19-ին։ Վերցված է 2011-11-02
Գերմանիայի սուպերգավաթ 2013

Գերմանիայի սուպերգավաթ 2013 (գերմ.՝ 2013 DFL-Supercup), 4-րդ Գերմանիայի սուպերգավաթի խաղարկությունը այդ անվան տակ։ Սուպերգավաթի եզրափակչում խաղում են նախորդ տարվա Բունդեսլիգայի և Գերմանիայի գավաթի հաղթողները։ Խաղն անցկացվեց 2013 թվականի հուլիսի 27-ին Սիգնալ Իդունա Պարկ մարզադաշտում։
2013 թվականի Գերմանիայի սուպերգավաթին մասնակցեցին 2012-2013 մրցաշրջանի Բունդեսլիգայի և Գերմանիայի գավաթի հաղթող Մյունխենի Բավարիան և 2012-2013 մրցաշրջանի Բունդեսլիգայի երկրորդ տեղը գրաված Բորուսիա Դորտմունդը։
Բորուսիան հաղթեց 4-2 հաշվով։


== Խաղ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2017-08-05 at the Wayback Machine.
Եգիպտական գիր

Եգիպտական գիր, աշխարհի հնագույն գրային համակարգերից մեկը։ Գործածել են հին եգիպտացիները։ Ունեցել է զարգացման երեք հիմնական փուլ՝ հիերոգլիֆային, հիերատական, դեմոտական (անվանումները փոխառնված են հին հույներից)։ Հիմնականը և հնագույնը հիերոգլիֆներն են, որ նշանակել են «սրբազան գիր»։ Գրության սկզբնական շրջանում օգտագործվել են մի քանի հազար հիերոգլիֆներ, որոնցից առավել գործածականները հասել են 700-ի։ Յուրաքանչյուր հիերոգլիֆ նշանագրել է որևէ առարկա (կամ նրա մի մասը)։ Հիերոգլիֆների մեծ մասը եղել է հնչյունագիր (ֆոնոգրամմա), դրանք իրենցից նեկայացրել են երբեմն երկու կամ երեք բաղաձայնների զուգորդում (օրինակ pr, mո, dd, sdm, shm), երբեմն էլ առանձին բաղաձայն (օրինակ к, г, f, b․ ընդամենը 24)։ Ձայնավորները չեն գրվել։ Հնչյունագրերից բացի հիերոգլիֆների մեջ եղել են նաև գաղափարագրեր (իդեոգրամմա), այսինքն առանձին բառեր ու հասկացություններ արտահայտող նշաններ։ Բառի գրությունը ներկայացել է իբրև գաղափարագրի և հնչյունագրի զուգակցում։ Հիերոգլիֆները գրվել են և վերից վար, և հորիզոնական (աջից ձախ, մասամբ՝ ձախից աջ) ուղղությամբ։ Գրավոր վկայություններն ընդգրկում են մ․թ․ա․ 32-րդ դարից - մ․թ․ 3-րդ դար։ Հիերոգլիֆային գիրը առաջին անգամ վերծանել է Ժ․ Ֆ․ Շամպոլյոնը։ Հիերոգլիֆային գրից առաջացել է շղագիրը՝ հիերատիկան, որը շատ դարեր օգտագործվել է պապիրուսի վրա գրելու համար։ Մ․թ․ա․ 8-7-րդ դարերում, երևան է գալիս նոր շղագիր՝ դեմոտիկան։ Հնագույն տեքստերը մեզ են հասել մ․թ․ա․ 30-րդ դարից։ 


== Գրականություն ==
Коростовцев М․А․, Египет–ский язык, М․, 1961;
И с трин В․ А․, Возникновение и развитие письма, М․,
1965; Լ а с a u Р,, Sur le systeme hieroglyphique, Le Caire, 1954․
Դիվինոպոլիս

Դիվինոպոլիս (պորտ.՝ Divinópolis),համայնք Բրազիլիայում՝ Մինաս Ժերայս նահանգի կազմում։ Գտնվում է Վալի դու Ռիու Դոսիի հարավարևմտյան մասում։ Բնակչությունը կազմում է 207 000 մարդ՝ 2007 թվականի տվյալներով։ Գրավում է 708,909կմ2 տարածք։ Բնակչության խտությունը կազմում է՝ 293,4 մարդ/կմ2։


== Պատմություն ==
Քաղաքը հիմնադրվել է 1912 թվականի հունիսի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 16.589.704,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.479,04 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,705 (տվյալները ՄԱԿ-ի զարգացման ծրագրի)։
Ուրալսկի (քաղաքատիպ ավան, Նիտվենսկի շրջան)

Անվան այլ կիրառումների համար տե՛ս՝ ՈւրալսկիՈւրալսկի (ռուս.՝ Уральский), քաղաքատիպ ավան Ռուսաստանի Պերմի երկրամասի Նիտվենսկի շրջանի կազմում։
Բնակչությունը 2010 թվականին գրանցված տվյալներով կազմում էր 8330 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրեզ

Բրեզ (ֆր.՝ Braize), համայնք Ֆրանսիայում՝ Օվերն երկրամասի Ալյեի գավառում։ Մտնում է Սերիյի կանտոնի կազմի մեջ։ Համայնքի շրջանը Մոնլյուսոնն է։
Համայնքի INSEE կոդ՝ 03037։


== Բնակչություն ==
Համայնքի բնակչությունը 2008 թվականին կազմում էր 286 մարդ։


== Տնտեսություն ==
1930-ական թվականներին Բրեզում խաղողի այգիները հասնում էին 30-ից 40 հա։ Ներկա պահին մեկուկես տասնյակ տնտեսություններ զբաղվում են խոշոր եղջերավոր անասնապահությամբ և ոչխարաբուծությամբ։ Զբոսաշրջության հիմնական ուղղությունները ձկնորսությունն ու քեմփինգն են։
2007 թվականի տվյալներով 183 աշխատունակ տարիքի մարդկանցից (15-64 տարեկան) 124-ը տնտեսապես ակտիվ էին, 59-ը անգործունակ (ակտիվության ցուցանիշը 67,8 %, 1999 թվականին եղել է՝ 72,3 %)։ 124 աշխատունակ բնակիչներից 111-ը աշխատում էին (62 տղամարդ և 49 կին), անաշխատանք էին 13-ը (7 տղամարդ և 6 կին)։ 59 անգործունակ մարդկանցից 9-ը աշակերտներ կամ ուսանողներ են, 22-ը թոշակառու, 28-ը անաշխատունակ էին այլ պատճառներով։


== Տեսարժան վայրեր ==
Պա դը լա Մյուլ
Սենտ Անտուան եկեղեցի (XII դար)
Պետույոնի խաչ
Լա Պակոդյեր դղյակ


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բրեզ» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-16 
«Բրեզ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Շաթիր

Շաթիր (վրաց.՝ შათირი), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 260 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 152 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Կոստանդին Ալթունյան

Կոնստանտին Տիգրանի Ալթունյան (փետրվարի 16, 1913(1913-02-16), Երևան, Կովկասի փոխարքայություն, Ռուսական կայսրություն - դեկտեմբերի 12, 1990(1990-12-12)), հայ ինժեներ-կոնստրուկտոր, ՀԽՍՀ վաստակավոր շինարար (1960), Հայաստանի ճարտարապետների միության անդամ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
1937 թվականին ավարտել է Երևանի պոլիտեխնիկական ինստիտուտը։ 1944-1958 թվականներին եղել է Հայարդնախագիծ ինստիտուտի բնակ-քաղաքացիական շինբաժնի պետ, 1961-1968 թվականներին՝ Երևաննախագիծ ինստիտուտի տնօրեն։ Ղեկավար պաշտոններ է զբաղեցրել «Հայարդնախագծում», համամիութենական «Սպորտնախագիծ» ինստիտուտում


=== Ստեղծագործությունները՝ որպես հեղինակ-կոնստրուկտոր ===
Կառավարական տուն Երևանում (շինարարության 2-րդ հերթափոխ)
Ալեքսանդր Մյասնիկյանi անվան հանրային գրադարան (շինարարության 2-րդ հերթափոխ)
Կապի նախարարության և արհմիության շենքեր
«Արմենիա» հյուրանոց
Մեսրոպ Մաշտոցի անվան Մատենադարան
Գիտությունների ազգային ակադեմիայի շենք
Պետկրկես
Պոլիտեխնիկական ինստիտուտի նոր մասնաշենք
Ավտոնորգման, գաջի, կաբելի, կոնյակի, կոմպրեսորների, ժամացույցի գործարաններ
Կահույքի և տրիկոտաժի ֆաբրիկաներ
Հրազդանի մեծ կամուրջ
Լոռիում Դեբեդի երկաթուղային կամուրջ
Ստեփանավանի դրամատիկական թատրոն
Հյուրանոցներ Էջմիածնում
Մայր տաճարի կառուցվածքների ամրացում
Առողջարաններ Արզնիում, Դիլիջանում, Ջերմուկում, ԳագրայումԵղել է վերակառուցվող եկեղեցիների կոնստրուկտորական հարցերով Էջմիածնի կաթողիկոսարանի խորհրդական, ղեկավարել Էջմիածնի Մայր տաճարի ամրացումը։


== Մրցանակներ ==
Արժանացել է պետական և կառավարական պարգևների։

ՀԽՍՀ վաստակավոր շինարար, 1960


== Պատկերասրահ ==

		
		
		
		
		


== Ծանոթագրություններ ==
Գազրիկյան

Գազրիկյան, գրաբար՝ Գազրիկեան, գավառ Մեծ Հայքի Վասպուրական նահանգի կազմում։


== Աշխարհագրություն ==
Տեղադրվում է Տարոնո գետի ակունքների շրջանում։ Կենտրոնն էր Գազրիկ ավանը։


== Տես նաև ==
Վասպուրական
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Շուշիի հայկական տպագրություն

Շուշիի հայկական տպագրությունը սկզբնավորվել է 1818-1820-ական թվականների երկրորդ կեսից։ 


== Պատմություն ==
1818-1820-ական թվականների երկրորդ կեսին Բազելի (Շվեյցարիա) Ավետարանական ընկերության մի խումբ միսիոներներ, իրենց հետ բերելով տպագրական սարքեր, նորաձույլ տառեր և տպագրիչ, 1827 թվականին Շուշիում հիմնադրել են դպրոց և տպարան։ 
Տպազրվել են հիմնականում կրոնաքարոզչական գրքեր, որոնցից առաջինը՝ «Պատմութիւն Սուրբ Գրոց» (1828) գրքույկը, ինչպես նաև Պողոս Ղարադաղցի Ներսիսյանի «Համառօտութիւն հայկական քերականութեան» (1829), Հովսեփ Արցախեցու «Համառօտ բառգիրք ի գրաբառէ յաշխարհաբառ» (1830), Միքայել Չամչյանի «Քերականութիւն հայկազեան լեզուի» (1833) աշխատությունները, ուսումնական ձեռնարկներ և այլն (22 անուն գիրք)։ Թարգմանական հրատարակությունները («Ժամանակի վերջն», 1832, «Շատ հարկաւոր հարցմունքներ ամէն մարդոյ համար», 1832, և այլն) արևելահայերեն էին՝ նոր գրական լեզվի առաջին տպագիր նմուշները, և նպաստել են աշխարհաբարի հաստատմանը։ Այդ տպարանում հրատարակվել են նաև պարսկերեն, թուրքերեն և եբրայերեն գրքեր։
1836 թվականին ցարական կառավարությունն արգելել է միսիոներների գործունեությունը, իսկ տպարանը դարձել է Արցախի հոգևոր թեմի սեփականությունը՝ «Հայոց հոգևոր տեսչության տպարան» անունով։ Այստեղ հրատարակվել են գրաբարի քերականության ձեռնարկներ, Եփրեմ Խուրի Ասորու «Գիրք աղօթից» (1838), Եսայի Հասան Ջալալյանի «Պատմութիւն կամ Յիշատակ ինչ-ինչ անցից` դիպելոց յաշխարհին Աղուանից» (1839), «Առաջին մասն փիլիսոփայութեան, որ ասի Տրամաբանութիւն» (1840), Մաշտոց (1840), Կարապետ Եզյանի «Ներքին կեանք հին Հայաստանի» (1864) և այլ երկեր (36 անուն), նաև «Հայկական աշխարհ» հանդեսի 1874 թվականի ապրիլ-օգոստոս ամիսների համարները։ Որոշ ժամանակ անց տպարանը փակվել է և վերաբացվել 1890-ական թվականների կեսից և գործել է մինչև 1900 թվականը։ 
1854 թվականին Շուշիում գործել է Մինաս Տարղլիջյանի (2 անուն գիրք), իսկ 1853-1863 թվականներին` Սուրբ Էջմիածնի (3 անուն գիրք) տպարանը։
1881 թվականին քաղաքում բացվել է Միրզաջան Մահտեսի Հակոբյանի տպարանը։ Նույն թվականին այստեղ առաջին անգամ հրատարակվել է Րաֆֆու «Խենթը» վեպը։ Լույս են տեսել նաև Լեոյի, Մանուկ Աբեղյանի և այլ գրողների ու գիտնականների գործեր, թարգմանություններ Ֆիրդուսու, Նիկոլայ Գոգոլի ստեղծագործություններից, տպագրվել են պարբերականներ։ 1901 թվականից տնօրինությունը ստանձնել է Հակոբյանի դուստրը` Եղիսաբեթը։ Տպարանն այրվել է 1905 թվականի Շուշիի հրդեհի ժամանակ։
20-րդ դարի առաջին երկու տասնամյակներում հայտնի էին Մելքում Բաբաջանյանի (13 անուն գիրք) և Բագրատ Տեր-Սահակյանի (20 անուն գիրք) տպարանները, որոնցում տպագրվել են նաև պարբերականներ («Ղարաբաղ» (1911-1912), «Փայլակ» (1915–1917), «Ծիածան» (1916), «Նեցուկ» (1917), «Ապառաժ» (1917-1919), «Արցախ» (1919), «Նոր կեանք» (1919) և ռուսերեն մի քանի թերթեր)։
1891 թվականին քաղաքում եղել է երեք գրախանութ։


== Ծանոթագրություններ ==


== Արտաքին հղումներ ==
Արցախի գանձերը. տպարաններ
Սիբիլևո

Սիբիլևո (ռուս.՝ Сибилево), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արցինյանո

Արցինյանո (իտալ. Arzignano), քաղաք Իտալիայի Վենետո մարզում՝ Վիչենցա գավառում։
Բնակչությունը կազմում է 25 957մարդ (2013 թվական), բնակչության խտությունը 758,31 մարդ/կմ²։ Զբաղեցնում է 34 կմ² տարածք։ Փոստային ինդեքս - 36071։ Հեռախոսային կոդ - 00444։
Ամեն տարի նոյեմբերի 1-ին տոնվում է քաղաքի տոնը, Բոլոր Սրբերի տոնի օրը։


== Արտաքին հղումներ ==
Պաշտոնական կայք


== Ծանոթագրություններ ==
Կուրգանովկա (գյուղ, Շեպետովի շրջան)

Կուրգանովկա (ուկրաիներեն՝ Курганівка), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Կուրգանովկա գյուղում բնակվում էր 350 մարդ։ Բնակավայրը զբաղեցնում է 68 կմ² տարածք։ Բնակչության խտությունը կազմում էր 5147,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պապ (այլ կիրառումներ)

Պապ եզրը կարող է վերաբերել.

Պապ - հայոց թագավոր 368-374 թվականներին
Պապ - հռոմեական կաթոլիկ եկեղեցու առաջնորդ
Պապ (մեծ հայր) - հոր կամ մոր ծնողը
Չեռնովցի

Չեռնովցի (ուկր.՝ Чернівці), Չեռնովցիի մարզի վարչական կենտրոնն է։ Գտնվում է Ուկրաինայի արևմուտքում։


== Ժողովրդագրություն ==
2001 թվականի մարդահամարի արդյունքներով բնակչության թվաքանակը եղել է շուրջ 240.600, այդ թվում՝ 65 տարբեր էթնիկական խմբեր։ Ընդհանուր առմամբ բնակչության շուրջ 79,8%-ը՝ 189,000-ը, ուկրաինացիներ են, 11.3%-ը (26,700)՝ ռուսներ, 4.4%-ը (10,500)՝ ռումինացիներ, 1.6%-ը (3,800)՝ մոլդովներ, 0.6%-ը (1,400)՝ լեհեր, 0.6%-ը (1,300)՝ հրեաներ և 1.2%-ը (2,900)՝ այլ ազգերի ներկայացուցիչներ։


== Ծանոթագրություններ ==
Տաճատ Անձևացի

Տաճատ Անձևացի (ծննդյան թիվը անհայտ - 785), Հայոց իշխան 781 թվականից։ Վասպուրականի Անձևացիք գավառի իշխան Գրիգորի որդին, Անձևացիների տոհմից։ Արաբ, աղբյուրներում՝ Թազադ ալ Արմանի ալ Բաթրիկի։ Արաբ, նվաճողների հալածանքներից խուսափելով՝ անցել է Բյուզանդիա, ծառայել բյուզանդական բանակում, աչքի ընկել Բալկաններում մղված պատերազմներում, հասել զորավարական բարձր պաշտոնների (ըստ Ղևոնդ պատմիչի, նրան վստահվել է 60-հագարանոց բանակի հրամանատարություն)։ 778 թվականի արաբա-բյուզանդական պատերազմի ժամանակ Տաճատ Անձևացին արաբներին պարտության է մատնել Գերմանիկե (Մարաշ) քաղաքի մոտ կայացած ճակատամարտում։ Լևոն 4-րդ կայսեր մահից 780 հետո, հիսաթափված Իրինե կայսրուհու բացասական վերաբերմունքից, խալիֆայության հյուսիսային և արևմտյան տիրույթների կուսակալ Հարունի համաձայնությամբ ընտանիքի հետ վերադարձել է հայրենիք և կարգվել Հայոց իշխան։ 785 թվականին, արաբ, զորքերի կազմում, խազարների դեմ գլխավորել է (սպարապետ Բագարատ Բագրատունու և Ներսեհ Կամսարականի հետ) հայկական հեծելազորը։ Վախճանվել է Դարբանդի մոտ, Քերանի դաշտում (ըստ Ղևոնդի՝ խորշակահարվել է սաստիկ շոգերից)։


== Ծանոթագրություններ ==
Ինտոնացիա

Ինտոնացիա (լատ.՝ intono - բարձր արտասանել), ելևէջավորում, հնչերանգ, խոսքի հուզական-իմաստային երանգավորման միջոց։ Բանավոր խոսքում ստեղծվում է ըստ ձայնի բարձրnւթյան, արագության, դադարների, լարվածության, գլխավոր իմաստակիր բառերի ուժգին շեշտադրման, բացականչման, հարցման և այլն։ Գրավոր խոսքում ինտոնացիան արտահայտվում է բառերի համապատասխան դասավորությամբ ու կետադրությամբ։ Ինտոնացիան կարևոր տեղ ու դեր ունի գեղարվեստական խոսքում։ Հաճախ կատարում է իմաստազատիչ դեր։ Երաժշտության մեջ. ձայնելևէջ․ 

երաժշտական երկի ինքնուրույն արտահայտչականություն ունեցող ամենափոքր մասնիկ։
Երաժշտության հնչման ընթացքում տոների հարաբերակցությունը և կապը ըստ բարձրության (առնչվում է ռիթմին)։
Երաժշտության հուզական բովանդակության արտահայտման ձև։
Հնչյունների բարձրության ճշգրիտ տարբերակման որակը («մաքուր» կամ «ոչ մաքուր» ինտոնացիա նշանակում է հնչյունների բարձրության ճիշտ կամ սխալ արտաբերում)։
Ընդհանրապես՝ մեղեդային դարձվածք, մեդեդու մասնիկ։
Հունան Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Հունան Մկրտիչի Ավետիսյան (հուլիսի 20, 1913(1913-07-20), Ծավ, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - սեպտեմբերի 16, 1943(1943-09-16), Վերխնեբականսկի շրջան, Կրասնոդարի երկրամաս, ՌԽՖՍՀ, ԽՍՀՄ), հայազգի խորհրդային զինվոր, մասնակցել է Երկրորդ համաշխարհային պատերազմի Արևելյան ռազմաճակատի 89-րդ Հայկական հրաձգային դիվիզիայի կազմում։
Հայտնի է նրանով, որ մարտի ժամանակ իր մարմնով փակել է Նացիստական Գերմանիայի մարտական կրակակետը ու զոհվել, ինչի համար հետմահու ստացել է ԽՍՀՄ հերոսի կոչում։
ՀամԼԿԵՄ անդամ 1928-ից։ Ծնվել է հուլիսի 20-ին, Կապանի շրջանի Ծավ գյուղում։ Ռազմաճակատ է մեկնել 1942-ի օգոստոսին՝ 89-րդ Հայկական հրաձգային դիվիզիայի կազմում(Թամանյան դիվիզիա)։ Մասնակցել է Կովկասի պաշտպանությանը, Նովորոսիյսկի ազատագրմանը։ Եղել է հրաձգային դասակի հրամանատարի տեղակալ։ 1943-ի սեպտ. 16-ին այն զորամասին, որի կազմում էր Ավետիսյանի դասակը, հանձնարարվեց ճեղքել Նովորոսիյսկի մատույցները փակող Դոլգայա լեռան ֆաշիստական հենակետային ամրությունները և ճանապարհ բացել հարձակվող ստորաբաժանումների համար։ Առաջադրանքը կատարելիս Ավետիսյան, վիրավոր վիճակում, իր դասակի մարտիկներով, առաջինը բարձրացավ Դոլգայա լեռը, կրծքով փակեց թշնամու դզօտի գնդացրի հրակնատը և ապահովեց գրոհի հաջողությունը։ Այդ սխրագործության համար Ավետիսյանին շնորհվեց Սովետական Միության հերոսի կոչում։ ՍՍՀՄ զինված ուժերի մինիստրի 1949-ի ապրիլի 22-ի 30 հրամանով Ավետիսյանի անունը առհավետ գրանցվեց 89-րդ Հայկական հրաձգային դիվիզիայի Սևաստոպոլյան 390-րդ հրաձգային գնդի 1-ին վաշտի անձնակազմի ցուցակում։ Ավետիսյան թաղված է Նովորոսիյսկի շրջանի Վերխնի–Բականսկի բանավանի եղբայրական գերեզմանում։ Նրա հիշատակին կանգնեցված են հուշարձաններ Երևանում, Արմավիրում, Կապանում։ Ավետիսյանի անունով կոչվում են դպրոցներ, փողոցներ, կոլտնտեսային, գործարանային բրիգադներ։


== Գրականություն ==
Герои Советского Союза։ Краткий биографический словарь / Пред. ред. коллегии И. Н. Шкадов. — М.։ Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382


== Ծանոթագրություններ ==
Միկուլաշ Գալանդա

Միկուլաշ Գալանդա (սլովակ.՝ Ľudovít Fulla, 4 մարտի, 1895, Մալա Վեսկա, Ավստրո-Հունգարիա (ներկայում՝ Տուրչյանսկե-Տեպլիցեի մոտ, Սլովակիա) – 5 հունիսի, 1938, Բրատիսլավա), սլովակ գեղանկարիչ, նկարազարդող, գրաֆիկ։
Եղել է 20-րդ դարի սկզբի սլովակյան մոդեռնիզմի սկզբնավորողներից ու պրոպագանդողներից մեկը։


== Կենսագրություն ==
Միկուլաշ Գալանդան ծնվել է 1895 թվականի մարտի 4-ին Մալա Վեսկայում։ Նկարչական կրթություն է ստացել Բուդապեշտի Գեղարվեստի ակադեմիայում (1914-1916 թվականներ) և Պրահայի Գեղարվեստա-արդյունաբերական դպրոցում(1923-1927, ներկայում՝ Պրահայի գեղարվեստի ակադեմիա)։
Միկուլաշ Գալանդան մեծ ներդրում է ունեղել սլովակյան մոդեռնիզմի կայացման գործում։ Իր ընկերոջ՝ Լյուդովիտ Ֆուլլայի հետ նա հեղինակել է սլովակ մոդեռնիստների մանիֆեստը։

Միկուլաշ Գալանդան մահացել է 1938 թվականի հունիսի 5-ին Բրատիսլավայում։ Թաղված է Մարտինի ազգային գերեզմանատանը։


== Արվեստ ==
Իր աշխատանքներում Միկուլաշ Գալանդան օգտագործել է ֆովիզմի ու կուբիզմի առանձին տարրեր, դիմել է ժողովրդական արվեստի ավանդույթներին։
Պատկերել է կոլորիտային տեսարաններ գյուղացիների կյանքից, որ առանձնանում են նուրբ գուներանգներով և ընդհանրացած գծային ռիթմով («Օրորոցի մոտ», 1929, Ազգային պատկերասրահ, Պրահա, «Հովվերգություն», 1936, մասնավոր հավաքածու), ինչպես նաև հեղինակել է քաղաքի աղքատության կյանքին նվիրված փայտափորագրություններ ու նկարներ, որոնք ունեն սոցիալ-քննադատական ուղղվածություն («Սերը քաղաքում» վիմագրություններ շարք, 1924, «Առանց աշխատանքի», վիմագրություն, 1925)։


== Ծանոթագրություններ ==


== Արտաքին հղումներ ==
Mikuláš Galanda — zakladateľ slovenskej moderny(սլովակ.)
Մուրինո (գյուղ, Վսևոլոժսկի շրջան)

Մուրինո (ռուս.՝ Мурино), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 7023 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրանիկ Ոսկանյան

Անդրանիկ Սամվելի Ոսկանյան (ապրիլի 11, 1990(1990-04-11), Երևան, Հայկական ԽՍՀ, ԽՍՀՄ), հայ ֆուտբոլիստ։ Խաղում է պաշտպանությունում։ Հանդես է գալիս Հայաստանի ֆուտբոլի առաջնության Չարենցավանի «Վան» ֆուտբոլային ակումբի կազմում։


== Ակումբային կարիերա ==
Ոսկանյանը փոքր տարիքից սիրել է ֆուտբոլը։ Եվ երբ առաջին դասարանում դպրոց է եկել ֆուտբոլային մարզիչ, Ոսկանյանը բաց չի թողել հնարավորությունը և գնացել է մարզումների։ Իր կարիերան սկսել է Մալաթիա ֆուտբոլային դպրոցում, Հակոբ Անդրեասյանի գլխավորությամբ։
2008 թվականին հանդես է եկել «Միկայի 2»-րդ կազմում։ 2 տարի անց իր նորամուտն է նշել Հայկական պրեմիեր լիգայում։ Այդ տարի խաղացել է 3 խաղ։ 2011 թվականի Հայաստանի առաջնությունում կարողացել է իր տեղը գտնել հիմնական կազմում։ 2011-12 մրցաշրջանի Եվրոգավաթում 2 անգամ հայտավորվել է «Վոլերենգի» դեմ խաղերում, սկայան այդպես էլ խաղդաշտ չի մտել։ Ակումբի հետ պայմանագիրը ավարտվել է 2012 թվականի դեկտեմբերին։


== Ելույթների վիճակագրությունը ==
2012 թվականի հունիսի 2-ի տվյալներով


== Կարիերան հավաքականում ==
2011 թվականին Հայաստանի գլխավոր մարզչի հեռանալուց հետո հավաքական է հրավիրվել նաև Ոսկանյանը։ Այդ թվականի հունիսի 7-ին Ոսկանյանը Եվրոպայի մինչև 21 տարեկանների առաջնությունում իր նորամուտը նշեց։ Նորամուտը նշեց «Չերնոգորիայի» հավաքականի դեմ խաղում, որտեղ Հայաստանը 4:1 հաշվով հաղթեց հակառակորդին։ Ամբողջ երիտասարդական առաջնությունում անցկացրեց 4 հանդիպում և բոլորը 2011 թվականի։
2012 թվականին փետրվարի 28-ին Սերբիայի հավաքականի դեմ խաղում իր նորամուտը նշեց միջազգային հավաքականում։ Ոսկանյանը խաղադաշտ մտավ 77-րդ րոպեին փոխարինելով Վարազդատ Հարոյանին։ Խաղը վարտվեց 0:2 հայերի պարտությամբ։

Արդյունքում։ 1 խաղ/ 0 գոլ; 0 հաղթանակ, 0 ոչ ոքի, 1 պարտություն։
(վերանայվել է 2012 թվականի փետրվարի 28-ին)


== Նվաճումներ ==
Արծաթե մեդալակիր Հայաստանի առաջնությունում։ 2009
Հայաստանի գավաթի հաղթող։ 2011


== Ծանոթագրություններ ==


== Արտաքին հղումներ ==
Էջը ՀՖՖ պաշտոնական կայքում (ռուս.)
Էջը soccerway.com կայքում (անգլ.)
Էջը footballdatabase.eu կայքում (անգլ.)
Վիճակագրութունը National Football Teams կայքում(անգլ.)
Քսովրիսի

Քսովրիսի (վրաց.՝ ქსოვრისი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 640 մետր բարձրության վրա։ Շրջկենտրոն Մցխեթից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1268 մարդ։


== Ծանոթագրություններ ==
Հիքմեթ Թեմել Աքարսու

Հիքմեթ Թեմել Աքարսու (թուրքերեն՝ Hikmet Temel Akarsu, 1960, Գյումուշխանե, Թուրքիա), թուրք գրող, երգիծաբան, դրամատուրգ։ Գրում է նաև վեպեր, պատմվածքներ։


== Կենսագրություն ==
Հիքմեթ Թեմել Աքարսուն ծնվել է Գյումուշհանեում։ Ընտանիքի հետ տեղափոխվել է Ստամբուլ, երբ ինը տարեկան էր։ Ստամբուլի տեխնիկական համալսարանի ճարտարապետության ֆակուլտետն ավարտելուց հետո իրեն նվիրում է գրականությանը։
Հիթմեթ Աքարսուն բազմաժանր գրող է։ Հեղինակը գրում է էսսեներ, հոդվածներ, քննադատություններ, պիեսներ, սցենարներ, ինչպես նաև վեպեր, երգիծական երկեր։ Նրա վեպերում արտացոլվում է Թուրքիայի դժվարին տարիները, որոնք մելանխոլիկ տրամադրություն են ստեղծում ընթերցողի մոտ։
Նրա էսսեները տպագրվել են Varlik, Gösteri, Radikal Kitap, Cumhuriyet Kitap և Yasak Meyve ամսագրերում։
Հեղինակի «Calinan Tez (Գողացված զեկույց)» ռադիոբեմադրությունն արժանացել է TRT-ի մրցանակին։


== Ընտիր երկեր ==
Aleladelik Çagi-Kayip Kusak 1 (Inkilap Yayinlari) 1989 (Պարզության դար - Կորսված սերունդ 1- Inkilap Yayinlari-1989)
Çaresiz Zamanlar - Kayip Kusak 2 (Inkilap Yayinlari) 1992 (Անհույս ժամանակներ - Կորսված սերունդ 2 - Inkilap Yayinlari- 1992)
Yeniklerin Aski - Kayip Kusak 3 (Inkilap Yayinlari) 1991 (Հաղթողների սերը - Կորսված սերունդ 3 - Inkilap Yayinlari- 1991)
Sevgili Superi - Kayip Kusak 4 (Inkilap Yayinlari) 1988 (Սիրելի ջրահարս - Կորսված սերունդ 4 - Inkilap Yayinlari- 1988)
Kaybedenlerin Öyküsü - Istanbul Dörtlüsü 1 (Inkilap Yayinlari) 1998 (Անհաջողակների պատմությունը - Ստամբուլյան կվարտետ 1 - Inkilap Yayinlari- 1998)
Ingiliz - Istanbul Dörtlüsü 2 (Inkilap Yayinlari) 1999 (Անգլիացին -  Ստամբուլյան կվարտետ 2 - Inkilap Yayinlari- 1999)
Küçük Seytan - Istanbul Dörtlüsü 3 (Inkilap Yayinlari) 1999 (Փոքրիկ սատանան -  Ստամբուլյան կվարտետ 3 - Inkilap Yayinlari-1999)
Media - Istanbul Dörtlüsü 4 (Inkilap Yayinlari) 2000 (Մեդիա -  Ստամբուլյան կվարտետ 4-2000)
Aseksüel Koloni ya da Antiope - Ölümsüz Antikite 1 (Telos) 2002 (Ասեքսուալ գաղութ կամ Անտիոպա - Անմահ անտիկություն 1 - Telos - 2002)
Siber Tragedya ya da Iphigenia - Ölümsüz Antikite 2 (Telos) 2003 (Կիբեր ողբերգություն կամ Իֆիգենիա - Անմահ անտիկություն 2 - Telos - 2003)
Casus Belli ya da Helena - Ölümsüz Antikite 3 (Telos) 2003 (Ջասուս Բելլին կամ Հելենան - Անմահ անտիկություն 3 - Telos 2003)
Özgürlerin Kaderi - Roman (Nefti Yayıncılık) (2008) (Ազատների ճակատագիրը - Nefti - 2008)
Nihilist - Roman (Doğan Kitap) (2010) (Նիհիլիստ - Doğan - 2010)
Konstantinopolis Kapılarında - Roman (Doğan Kitap) (Կոստանդնուպոլսի դարպասների մոտ - Doğan - 2012)


=== Պատմվածքներ ===
Babalar ve Kizlari - (Inkilap Yayinlari) 2005 (Հայրեր և դուստրեր - Inkilap Yayinlari - 2005)
Güzelçamli’nin Kayip Panteri - Gençlik (Can Yayinlari) 2005 (Գյուզելչամիլի կորած հովազը - Մանկական գիրք - Can Yayinlari 2005)
Dekadans Geceleri - (Varlik Yayinlari) 2008 (Դեկադենտության գիշերները - Varlik Yayinlari - 2008)
Çevreci Peri (Çevreci Peri Masalları:1) - Կանաչ փերի (Зелёные Сказки:1) - Çizmeli Kedi Yayınları (2010)


=== Էսսե ===
Bağdat Caddesi - (2010) - Բաղդադի պողոտա


== Ծանոթագրություններ ==


== Արտաքին հղումներ ==
Can Yayınları
Biyografya
Բորցվանա

Բորցվանա (վրաց.՝ ბორცვანა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։ Շրջկենտրոն Գորիից հեռու է 28 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Ամիր Աբեդզադե

Ամիր Աբեդզադե (պարսկերեն՝ امیر عابدزاده, ապրիլի 26, 1993(1993-04-26), Թեհրան, Իրան), իրանցի ֆուտբոլիստ, պորտուգալական «Մարիտիմու» ակումբի և Իրանի ֆուտբոլի ազգային հավաքականի դարպասապահ։


== Ակումբային կարերիա ==
Ամիր Աբեդզադեն Իրանի ֆուտբոլի հավաքականի դարպասապահ Ահմադ Րեզա Աբեդզադեի որդին է։ Ֆուտբոլով սկսել է զբաղվել թեհրանական «Պերսեպոլիս» ակումբում, ինչպես նաև` Մեծ Բրիտանիայում և ԱՄՆ-ում, որտեղ մասնակցել է Ամերիկիան ֆուտբոլի առաջնությանը։ 2014 թվականի հուլիսի 3-ին տեղափոխվել է իրանական «Ռահ Ահան» ֆուտբոլային ակումբ, որտեղ այդ ժամանակ դարպասապահների մարզիչն իր հայրն էր։ Նույն թվականի սեպտեմբերի 18-ին Ամիր Աբեդզադեն իր նորամուտն է նշել իրանական Պրո լիգայում` 34-րդ րոպեին փոխարինման դուրս գալով «Պերսեպոլիսի» դեմ տնային հանդիպման ժամանակ։
2017 թվականի հունվարի 23-ին պայմանագիր է կնքել պորտուգալական «Մարիտիմու» ակումբի հետ` «Բարեյրենսի» ակումբի կազմում խորտուգալիական իր նշանակությամբ երրորդ լիգայում հաջող հանդես գալուց հետո։


== Կարիերան հավաքականում ==
2018 թվականի մայիսի 19-ին Ամիր Աբեդզադեն իր նորամուտն է նշել Իրանի ազգային հավաքականում` հիմնական կազմում մասնակցելով Ուզբեկստանի ֆուտբոլի ազգային հավաքականի դեմ տնային ընկերական խաղին։ Նա ընդգրկվել է Իրանի Ազգային հավաքականի կազմում` մասնակցելու 2018 թվականին Ռուսաստանում կայացած աշխարհի առաջնությանը։


== Ելույթների վիճակագրություն ==
Արդյունքում` 1 խաղ/ 0 գոլ։


== Ծանոթագրություններ ==


== Արտաքին հղումներ ==
Պրոֆիլը teammelli.com կայքում
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ուչանի

Ուչանի (ֆր.՝ Ucciani), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Չելավո Մեցանա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A330։


== Բնակչություն ==
Համայնքի բնակչությունը 2008 թվականին կազմում էր 450 մարդ։


== Տնտեսություն ==
2007 թվականի տվյալներով 259 աշխատունակ տարիքի մարդկանցից (15-64 տարեկան) 183-ը տնտեսապես ակտիվ էին, 76-ը անգործունակ (ակտիվության ցուցանիշը 70,7 %, 1999 թվականին եղել է՝ 63,5 %)։ 183 աշխատունակ բնակիչներից 165-ը աշխատում էին (85 տղամարդ և 80 կին), անաշխատանք էին 18-ը (8 տղամարդ և 10 կին)։ 76 անգործունակ մարդկանցից 23-ը աշակերտներ կամ ուսանողներ են, 27-ը թոշակառու, 26-ը անաշխատունակ էին այլ պատճառներով։
2008 թվականին կոմունայում հաշվվել են 176 հարկատու տնտեսություններ, որտեղ ապրել է 389 մարդ։ Միջին եկամուտը մեկ մարդու հաշվով կազմել է 15 489 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ուչանի» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-08 
«Ուչանի» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Պոկլոնովսկի

Պոկլոնովսկի (ռուս.՝ Поклоновский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 490 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շմիգլի (գյուղ, Պոլտավայի շրջան)

Անվան այլ կիրառումների համար տե՛ս՝ ՇմիգլիՇմիգլի (ուկրաիներեն՝ Шмиглі), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Շմիգլի գյուղում բնակվում էր 117 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (213501-213600)

Աստերոիդների ցանկ (213401-213500)  • Աստերոիդների ցանկ  • Աստերոիդների ցանկ (213601-213700)
 Աստերոիդների ցանկ (213401-213500)  • Աստերոիդների ցանկ  • Աստերոիդների ցանկ (213601-213700)
Վապովկա

Վապովկա (ռուս.՝ Ваповка), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ուսա գետի ձախ ափին՝ 104 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076493
Կոդը ըստ հիդրոլոգիական հետազոտության (ՌԴ) — 103007649
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Փոմ փոմ

Փոմ փոմ (չինարեն՝ 神勇雙響炮, անգլ.՝ Pom Pom), կատակերգական մարտաֆիլմ երկու հոնկոնգյան դետեկտիվների մասին։ Գլխավոր դերերում են Ռիչարդ Նգն և Ջոն Սամը։


== Սյուժե ==
Չաուն և Բեթհովենը՝ երկու հոնկոնգյան դետեկտիվներ փորձում են ձերբակալել Շա անունով նարկոբարոնին, բայց նրանց անկարողությունը կարող է վտանգ հանդիսանալ գործարքի համար։ Ոստիկանությունը շատ լավ գիտի, որ Շան համարվում է հանցագործ աշխարհի և թմրանյութերի ապօրենի վաճառքի գլխավորը, նա իր հանցագործությունների մանրամսները գրառում է գրքի մեջ, որը գտնվում է նրա սիրուհու մոտ։ Երբ Բեթհովենը և Չաուն զբաղվում են հետաքննությամբ, նրանք գտնում են Շանի սիրուհուն սպանված վիճակում և պատահաբար հանցագործության վայրում մաքրում են մատնահետքերը։ Բարեբախտաբար նրանց օգնում է նրանց կոլլեգան՝ տեսսուչ Աննան, ով դուր էր գալիս Չաուին։ Վերջապես այդ երկու ոստիկանները ձերբակալում են հանցագործների խմբին և միանգամից դառնում են հերոսներ։


== Դերաակատարներ ==
Ռիչարդ Նգ — Չաու (Նգ Աչհաու)
Ջոն Սամ — Բեթհովեն (Պուի Տոֆան)
Դինի Իպ — Աննա (Օն Նա)
Ֆիլիպ Չան — տեսուչ Չան
Թաի Պոու — կավատ Չոու
Չուն Ֆատ — Կոլոմբո
Տյան Ցզյուն — գլխավոր տեսուչ
Պիտեր Չան — պարոն Շա


== Հետաքրքիր փաստեր ==
Ֆիլմում նաև նկարահանվել են հոնկոնգյան աստղեր Ջեկի Չանը, Սամո Հունգը, Յուեն Բյաոն և Մարսը։


== Տես նաև ==
Հաղթողները և մեղավորները
Իմ երջանիկ աստղերը
Իմ երջանիկ աստղերը 2


== Ծանոթագրություններ ==


== Արտաքին հղումներ ==
«Փոմ փոմ»(անգլ.) ֆիլմը Internet Movie Database կայքում
«Փոմ փոմ» (անգլ.) ֆիլմը hkcinemagic.com կայքում
««Փոմ փոմ» ֆիլմը hkmdb.com կայքում
Գոնդեվադի

Գոնդեվադի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հինդու (գյուղ, Սալմե շրջան)

Անվան այլ կիրառումների համար տե՛ս՝ ՀինդուՀինդու (էստ․՝ Hindu), գյուղ Էստոնիայի Սաարեմաա նահանգի Սալմե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
NGC 4033

NGC 4033 (այլ նշանակումներ՝ ESO 572-42, MCG -3-31-11, PGC 37863), էլիպտիկ գալակտիկաներ Ագռավ համաստեղության մեջ։
Այս օբյեկտը մտնում է «Նոր ընդհանուր կատալոգի» ցուցակի մեջ։


== Ծանոթագրություններ ==
Սոմա Լոմբարդո

Սոմա Լոմբարդո (իտալերեն՝ Somma Lombardo), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 16 597 մարդ։ Բնակչության միջին խտությունը՝ 541 մարդ/կմ²։ Զբաղեցնում է 30 կմ² տարածք։ Փոստային ինդեքս՝ 21019։ Հեռախոսային կոդը՝ 0331։
Կոմունայի հովանավորն է Հռոմի Սուրբ Ագնեսան։ Տոնը նշվում է ամեն տարի հունվարի 21-ին։


== Արտաքին հղումներ ==
Castello Visconti
Chiesa di San Rocco
.pdf La ferrovia delle barche(չաշխատող հղում)


== Ծանոթագրություններ ==
Խաչիկ Ադամյան

Խաչիկ Մնացականի Ադամյան (դեկտեմբերի 25, 1921(1921-12-25), Երևան, Հայկական ԽՍՀ - նոյեմբերի 11, 1995(1995-11-11), Երևան, Հայաստան), հայ քանդակագործ, նկարիչ` կիրառական արվեստի գծով։ Հայկական ԽՍՀ վաստակավոր նկարիչ։ ԽՍՀՄ նկարիչների և ճարտարապետների միության անդամ։ Հայրենական պատերազմի մասնակից։


== Կենսագրություն ==
Խաչիկ Ադամյանը ծնվել է Երևանում 1921 թվականին։ Մասնակցել է Երկրորդ Համաշխարհային պատերազմին։ 1941 թվականի մայիսից ծառայել է 232-րդ հրաձգային գնդում, Էստոնիայի Ելվա քաղաքում, երբ ֆաշիստական Գերմանիան հարձակվել է հայրենիքի վրա։ Լենինգրադի մատույցներում գնդակից խոցված Խաչիկը գերի է ընկել։ 1945 թվականի մարտին փրկվելով գերությունից  նորից կռվել է թշնամու դեմ։ Հայրենի տուն է վերադարձել 1946 թվականի հուլիսին։  Պարգևատրվել է Հայրենական մեծ պատերազմի երկրորդ աստիճանի շքանշանով և բազմաթիվ մեդալներով։ 
1960-1970-ական թվականներին եղել է «Հայարդնախագիծ» ինստիտուտի նախագծային-փորձարարական արվեստանոցի գլխավոր մասնագետը։ 1963 թվականից եղել է Հայաստանի ճարտարապետների, 1970 թվականից՝ Հայաստանի նկարիչների միությունների անդամ։
1960 թվականից մասնակցել է ցուցահանդեսների։ 1985 թվականին Երևանում հանդես է եկել անհատական ցուցահանդեսով։
Նրա գործերից են` Երևանի հյուսիսային մուտքի խորհրդանշական քանդակը, Երևանի օդանավակայանի ցուցանիշ-հուշարձանը, Երևանի հիմնադրման 2750- ամյակին նվիրված կրծքանշաններ ու հուշանվերներ, «Գառնի», «Աշտարակ» մեդալները, կանացի զարդեր, Հայաստանում մի շարք ուղղություն ցույց տվող վահանակներ, Կիսլովոդսկ և Էսենտուկի քաղաքների ավտոբուսների կանգառները և այլն։


== Ծանոթագրություններ ==
Սմբատ Հովհաննիսյան (այլ կիրառումներ)

Սմբատ Հովհաննիսյան անունը կարող է վերաբերել հետևյալ անձանց.

Սմբատ Հովհաննիսյան (իրավաբան) (1927-1988), հայ իրավաբան։ Իրավաբանական գիտությունների դոկտոր, պրոֆեսոր։
Սմբատ Հովհաննիսյան (Թոնդրակ) (1977), հայ պատմագետ, բանաստեղծ, թարգմանիչ։
Սանսեթ ծառուղի

Սանսեթ ծառուղի (անգլ.՝ Sunset Boulevard)-փողոց ԱՄՆ-ի Կալիֆոռնիա նահանգի Լոս-Անջելես քաղաքում։
Սանսեթ ծառուղին, որի երկարությունը հասնում է 36 կմ-ի, համարվում է Լոս-Անջելեսի գլխավոր փողոցներից մեկը։ Այն սկսվում է Ֆիգերոան-ստրիտից, որը գտնվում է Լոս-Անջելեսի կենտրոնում և գնում է դեպի Հոլիվուդ, Արևմտյան Հոլիվուդ, Բևեռլի-Հիլլս, Խոլմբի-Հիլլս, Բել-Էիռ, Բրենտվուդ, հասնում մինչ Խաղաղ օվկիանոսի հետ հատման կետը։
Սանսեթ ծառուղիում է գտնվում Ուորներ եղբայրների հին ստուդիան, և այն ներառված ԱՄՆ-ի պատմական վայրերի ազգային գրանցամատյանում։
Սանսեթ ստրիպը մասն է Սանսեթ ծառուղու, որի փողոցը տանում է դեպի Արևմտյան Հոլիվուդ, հանդիսանում է գիշերային կյանքի կենտրոն Լոս Անջելեսում։ Այստեղ կան բազմաթիվ ռեստորաններ, ռոք ակումբներ և գիշերային ակումբներ (այդ թվում, The Roxy Theatre, Whisky a Go Go, House of Blues, Viper Room):

Ժաննա Ագուզարով «Գեղեցկության թագուհին»


== Տես նաև ==
Սանսեթ ծառուղի (կինո)
Սանսեթ ծառուղի (կարաոկե)
Բևերլի Հիլզ
Լոս Անջելես
Կալիֆորնիա
Ջեմմա Բելլինչոնի

Ջեմմա Բելլինչոնի (իտալերեն՝ Gemma Bellincioni, օգոստոսի 18, 1864(1864-08-18), Մոնցա, Լոմբարդիա, Իտալիայի թագավորություն - ապրիլի 23, 1950(1950-04-23), ապրիլի 24, 1950(1950-04-24) կամ 1950, Նեապոլ, Իտալիա), իտալացի օպերային երգչուհի, սոպրանո, մանկավարժ և հասարակական գործիչ։ 
Օպերային արտիստներ Չեզարե Բելլինչոնիի և Կ․ Սորոլդոնիի դուստրն է, տենոր Ռոբերտո Ստանիոյի կինը։


== Կենսագրություն և կարիերա ==
Երգի դասեր վերցրել է մորից՝ Կ․ Սորոլդինիից։ Առաջին անգամ բեմում հանդես է եկել 1880 թվականին՝ երգելով Նեապոլի «Նուովո» թատրոնում։ Հետագայում համերգներով հանդես է եկել Հռոմի «Արջենտինա» թատրոնում, Միլանի «Լա Սկալայում» և «Լիրիկո» թատրոններում։ Հյուրախաղերով շրջել է ողջ Եվրոպայում։ 1911 թվականին ավարտել է իր համերգային կարիերան և սկսել զբաղվել մանկավարժական գործունեությամբ։ 1914 թվականին դասավանդել է Բեռլինում իր կողմից ստեղծված երգի դպրոցում, Հռոմում դասավանդել է 1916 թվականին, իսկ Վիեննայում՝ 1930 թվականին։


== Արվեստ ==

1890 թվականին Պիետրո Մասկանիի «Գեղջկական ասպետություն» օպերայի համաշխարհային պրեմիերային կատարել է Սանտուցցիի արիան. ամուսինը նույնպես երգում էր օպերայում՝ կատարելով Տուրիդի արիան։ Աշխարհում առաջինն է կատարել Ումբերտո Ջորդանոյի «Ֆեդորե» օպերան՝ հանդես գալով Էնրիկո Կարուզոյի հետ։ Ինչպես նաև առաջինն է կատարել Ռիխարդ Շտրաուսի «Սալոմե» օպերան (իտալական բեմում)։


== Ծանոթագրություններ ==


== Գրականություն ==
Warrack, John and West, Ewan (1992), The Oxford Dictionary of Opera, 782 pages, ISBN 0-19-869164-5
Obituary article in il Mattino (Naples), April 24, 1950.
Scott, Michael (1977), The Record of Singing, volume one, 243 pages, ISBN 0-7156-1030-9
Բացալիգո

Բացալիգո (վրաց.՝ ბაცალიგო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 2160 մետր բարձրության վրա։ Շրջկենտրոն Դուշեթից հեռու է 77 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ։


== Ծանոթագրություններ ==
(386) Զիեգենա

(386) Զիեգենա (անգլ.՝ Siegena), աստերոիդ աստերոիդների հիմնական գոտում։ Հայտնաբերվել է 1894 թվականի մարտի 1-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,895352 ա. մ., առավելագույնը մոտենում է 2,3982 ա. մ. հեռավորության վրա և հեռանում 3,3925 ա. մ., իսկ Երկրի ուղեծրին Զիեգենա աստերոիդը նվազագույնը մոտենում է 1,4272 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1799,49 երկրային օրվա ընթացքում, իր ուղեծրով շարժվելով միջինում 0,200056 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,26° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(386) Զիեգենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)